section_heading: Opis dobra
paragraph_text: U starom selu Duće u poljičkom primorju je crkva sv. Ante Padovanskoga sagrađena 1864. godine na mjestu starije crkve. Jednobrodna građevina s pačetvorinastom apsidom glavnim je pročeljem okrenuta prema jugu. Građena je velikim kamenim kvaderima u pravilnim redovima. Na glavnom pročelju je profilirani portal s vijencem, dva duga prozora s lučnim završetkom te kružni prozor prošupljen u obliku četverolista. Crkva je presvođena bačvastim svodom, a duž podanka svoda teče profilirani vijenac dok je podjela zida izvedena po principima arhitektonskog slikarstva. Unutrašnjost crkve ima sačuvan izvorni neoklasicistički oslik s nizom starozavjetnih motiva i kršćanskih simbola.